ΓΡΑΠΤΗ ΕΡΩΤΗΣΗ E-2274/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Διαδικασίες επιστροφής κοινοτικών πόρων αδικαιολογήτως καταβληθέντων στις Κάτω Χώρες

1. Ανακοίνωσε η Επιτροπή στις 22 Ιουνίου 2001, στην κοινή ομάδα εργασίας για κοινωνικά και χρηματοπιστωτικά θέματα, την πρόθεσή της να ζητήσει την επιστροφή 200 εκατ. ευρώ από τις ολλανδικές αρχές, τα οποία αντιστοιχούν σε αδικαιολογήτως καταβληθείσες επιδοτήσεις στο πλαίσιο του ΕΚΤ κατά την περίοδο 1994-1996, ιδιαίτερα στην πόλη του Ρόττερνταμ και την επαρχία Gelderland; Πρόκειται να θέσει σε κίνηση, στα μέσα Ιουλίου του 2001, τη διαδικασία του άρθρου 24 βάσει της οποίας τα ποσά αυτά θα πρέπει να έχουν επιστραφεί εντός διμήνου·

2. Πρόκειται απλώς για την επιστροφή αυτών των 200 εκατ. ευρώ, ή μήπως αυτή αποτελεί μέρος μιας απαίτησης επιστροφής σημαντικότερου ποσού εξαιτίας της παρατεταμένης αδικαιολόγητης χρήσης των πόρων αυτών σε κατοπινή περίοδο· Ποιό είναι το συνολικό ποσό του οποίου ζητείται η επιστροφή· Συνεχίζει να είναι βέβαιη η Επιτροπή ότι η απαίτησή της είναι βάσιμη·

3. Θα μπορούσε η Επιτροπή να επιβεβαιώσει ότι ποτέ στο παρελθόν δεν είχε ζητήσει την επιστροφή ενός τόσο σημαντικού ποσού, το οποίο αντιστοιχεί στο ήμισυ των δαπανών που καλύφθηκαν από επιδοτήσεις του ΕΚΤ·

4. Διαβίβασε η Επιτροπή στην ολλανδική κυβέρνηση, τον Μάρτιο του 2001, την έκθεση ελέγχου που συνέταξε σχετικά με τους οργανισμούς διαχείρισης του Εθνικού Οργανισμού Απασχόλησης (RBA) στην επαρχία Ζέελαντ·

5. Για ποιά άλλα παραρτήματα του Εθνικού Οργανισμού Απασχόλησης (RBA) διεξάγεται έρευνα· Πότε θα διαβιβασθούν στην ολλανδική κυβέρνηση οι εκθέσεις αυτές· Πότε θα βρίσκονται οι εκθέσεις αυτές στη διάθεση του Ευρωπαϊκού Κοινοβουλίου και του ολλανδικού Κοινοβουλίου·

6. Θα μπορούσε η Επιτροπή να αναφέρει εάν ο τρόπος διαχείρισης των πόρων αυτών στις Κάτω Χώρες διαφέρει από εκείνον που εφαρμόζεται στα άλλα κράτη μέλη της Ευρωπαϊκής Ένωσης· Ο βαθμός αδικαιολόγητης χρήσης των πόρων αυτών είναι μεγαλύτερος, ίσος ή μικρότερος από τον αντίστοιχο στα άλλα κράτη μέλη·

7. Θα μπορούσε η Επιτροπή να επιβεβαιώσει την πληροφορία που δημοσιεύθηκε στον ολλανδικό τύπο, σύμφωνα με την οποία, επειδή θα παρέλθει πολύς χρόνος πριν οι ολλανδικές αρχές μπορέσουν να διευκρινίσουν τα όσα συνέβησαν σε σχέση με την αδικαιολόγητη χρήση των πόρων αυτών, η Επιτροπή επιθυμεί να έχει άμεση παρέμβαση·

8. Θα μπορούσε η Επιτροπή να επιβεβαιώσει ότι, κατ' αρχήν, δεν αποδίδει ιδιαίτερη σημασία στην τεχνική έκθεση που εκπόνησαν οι αρχές των Κάτω Χωρών μέσω της επιτροπής Koning, η οποία θα δημοσιευθεί στα τέλη Αυγούστου, και ότι, κατά συνέπεια, δεν θα διαπραγματευθεί με την κυβέρνηση των Κάτω Χωρών στη βάση της έκθεσης αυτής·

(Πηγές: Trouw της 10.7.2001 και Nederlands Dagblat της 11.7.2001.

Απάντηση της κ. Διαμαντοπούλου εξ ονόματος της Επιτροπής

(10 Οκτωβρίου 2001)

1. Η Επιτροπή ανακοίνωσε στην κοινή ομάδα εργασίας την επικείμενη έναρξη διαδικασίας σύμφωνα με το άρθρο 24(1), για την είσπραξη 203 εκατομμυρίων που καταβλήθηκαν για την περίοδο 1994-1996 ως ενίσχυση από το Ευρωπαϊκό Κοινωνικό Ταμείο (ΕΚΤ). Προκειμένου να αποφευχθεί ο διπλόςπολογισμός, αυτό το ποσό δεν καλύπτει το ποσό που πρέπει να επιστραφεί για τις παρατυπίες που αποκαλύφθηκαν στον οργανισμό Gelderland/Rijnmond, επειδή είχε κινηθεί για τα σχέδια αυτά ξεχωριστή διαδικασία σύμφωνα με το άρθρου 24. Οι αρχές των Κάτω Χωρών ενημερώθηκαν επίσημα στις 20 Ιουνίου 2001 σχετικά με τη διαδικασία σύμφωνα με το άρθρο 24, για την περίοδο 1994-1996. Οι Κάτω Χώρες έχουν προθεσμία δύο μηνών για να απαντήσουν.

2. Η επιστροφή περιορίζεται στα έτη 1994-1996. Ωστόσο δεν αποκλείεται να αποδειχθεί επίσης αναγκαία η επιστροφή ποσών για τα έτη 1997-1999. Αυτό το ενδεχόμενο δεν είναι δυνατόν να επιβεβαιωθεί πριν από την ολοκλήρωση των ελέγχων που πραγματοποιούνται στις Κάτω Χώρες.

3. Ποτέ έως σήμερα δεν έχει απαιτηθεί η επιστροφή ενός τόσο μεγάλου ποσού ενίσχυσης που χορήγησε το ΕΚΤ.

4. Το σχέδιο έκθεσης σχετικά με την περιφερειακήπηρεσία απασχόλησης της επαρχίας Zeeland διαβιβάστηκε στις ολλανδικές αρχές για ναποβάλουν τις παρατηρήσεις τους. Η τελική έκθεση θα εγκριθεί από την Επιτροπή μόνο ύστερα από την παραλαβή αυτών των παρατηρήσεων.

5. Στο παρελθόν πραγματοποιήθηκαν κοινοτικοί έλεγχοι σε όλες τις περιφερειακέςπηρεσίες απασχόλησης. Οι εκθέσεις διαβιβάζονταν πάντα στις ολλανδικές αρχές. Η Επιτροπή δεν έχει καμία αντίρρηση να γνωστοποιήσει η ολλανδική κυβέρνηση αυτές τις εκθέσεις στα μέλη του ολλανδικού κοινοβουλίου. Ωστόσο, όσον αφορά τις εν λόγω εκθέσεις, που δεν έχουν εγκριθεί, η Επιτροπή δεν αναλαμβάνει καμία ευθύνη όσον αφορά τις ζημίες που θα προκληθούν σε τρίτους λόγω της γνωστοποίησής του. Η Επιτροπή είναι επίσης πρόθυμη να γνωστοποιήσει αυτά τα σχέδια εκθέσεων στα μέλη του κοινοβουλίουπό τους ίδιους όρους.

6. Παρατυπίες στη χρήση των διαρθρωτικών ταμείων είναι δυνατόν να συμβούν σε όλα τα κράτη μέλη. Στις Κάτω Χώρες δεν αποδείχτηκε συστηματικά επαρκές επίπεδο συγχρηματοδότησης. Η φύση αυτού του προβλήματος αφορά μεγάλα ποσοστά της ενίσχυσης από το ΕΚΤ που εξηγεί τα τόσο μεγάλα ποσά που απαιτείται να επιστραφούν. Στο πλαίσιο της εφαρμογής του ΕΚΤ στα κράτη μέλη, είναι σπάνιο αυτό το είδος του προβλήματος.

7. Αυτή ηπόθεση του ΕΚΤ στις Κάτω Χώρες είναι εξαιρετικά πολύπλοκη. Πρέπει να ελεγχθούν χιλιάδες σχέδια και αυτό θα διαρκέσει αναπόφευκτα μεγάλο χρονικό διάστημα. Η Επιτροπή δεν σκοπεύει να παρέμβει άμεσα. Η διαδικασία του άρθρου 24 που κινήθηκε όσον αφορά τα έτη 1994-1996 βασίζεται σε μια ολλανδική έκθεση ελέγχου. Οι Κάτω Χώρες πρέπει ναποβάλουν εκθέσεις ελέγχου και για τα έτη 1997-1999, πράγμα που θα δώσει τη δυνατότητα στην Επιτροπή να κλείσει τη χρηματοδότηση της περιόδου προγραμματισμού 1994-1999 πριν από το τέλος του Ιουνίου 2002.

8. Η Επιτροπή αποδίδει πολύ μεγάλη σημασία στη δημοσίευση της έκθεσης του κ. Koning και σκοπεύει να τη μελετήσει προσεκτικά. Ωστόσο, όσον αφορά την χρηματοπιστωτική παρακολούθηση, η Επιτροπή θα βασιστεί ουσιαστικά στις επίσημες εκθέσεις ελέγχου τουπουργείου κοινωνικώνποθέσεων των Κάτω Χωρών.

(1) Άρθρο 24 του κανονισμού (ΕΟΚ) 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφιστάμενων χρηματοδοτικών οργάνων, ΕΕ L 374 της 31.12.1988.